OpenLLM-France/wikimedia huggingface dataset:
# Dama de Cabdet

La Dama de Cabdet és un bust femení tallat en pedra pertanyent a l'art iber, datada al voltant del segle iv aC.

## Història de la trobada

Alberto Benito Sánchez va trobar la dama en un estat molt deteriorat i en dos trossos, d'una part el cap i d'una altra el cos. El cap es va trobar a la rodalia de la Casica del Tio Alberto al voltant del març de 1945, mentre que el segon va aparèixer a 500 metres aigües avall a principis de 1972, prop del pont del cementiri de Cabdet. Fou el sacerdot de La Encina, Jerónimo Hernández Santiago qui va propiciar les gestions perquè el cap passés a formar part del Museu Arqueològic de Villena: facilità a José María Soler, fundador del museu, explorar la zona on es va trobar la talla. En el cas del bust, va ser l'arqueòleg mateix qui instà l'Ajuntament a adquirir la peça, que estava en poder d'Alfaro Pla Martínez, el descobridor. Després de la troballa, va ser restaurada per Vicent Bernabeu, tècnic del Museu Arqueològic Provincial d'Alacant. En aquesta mateixa població d'Albacete es va trobar també la cérvola de Cabdet.

## Característiques

L'escultura va ser modelada a partir d'un bloc de gres blanc i gris verdós. El cap fa 24 cm d'alçada i pesa 8 quilos, mentre que el bust sencer fa 68 centímetres. No s'han observat restes de policromia en tot el bust. Representa una dama de faccions nobles, que es deixen entreveure tot i les mutilacions.
Va tocada amb una peineta curta coberta per una ajustada mantellina que arriba fins al front i descendeix pels costats del cap, deixant al descobert els rínxols dels cabells. La mantellina se cenyeix al cap per una diadema de 61 mm d'amplada. Les mutilacions afecten especialment la meitat esquerra de la cara, amb ablació de nas i llavis. El costat dret es troba millor conservat, encara que no manca d'erosions i descrostonats. Atès que la part posterior del mantell està llaurada molt més toscament, sembla que la imatge es va realitzar per ser contemplada de front, i no es pot descartar que estigués encastada. Per la part posterior, a l'altura del coll, hi ha un ressalt que ha estat buidat verticalment per deixar un forat de 10 centímetres de longitud, sis d'amplada i cinc de profunditat, que podria tractar-se d'una variant dels buits funeraris d'algunes escultures coetànies, com la Dama d'Elx o la Dama de Baza. En conjunt, és obra d'un autor avesat i de gran sensibilitat estètica.
La dama actualment es conserva al Museu Arqueològic de Villena (Alt Vinalopó) i va acompanyar la Dama d'Elx durant la seua estada a Elx en ocasió de l'obertura del nou Museu Arqueològic i d'Història de la ciutat.

## Referències

* ↑ SOLER GARCÍA, José María. «Historia de Villena: desde la Prehistoria hasta el siglo XVIII» (en castellà) p. 24. Villena: Fundación Municipal José María Soler, 2006. [Consulta: 12 agost 2009].

## Bibliografia

* SOLER GARCÍA, José María. «Prehistoria: Cabeza escultórica del Museo Arqueológico de Villena». A: Villena : Prehistoria - Historia - Monumentos (en castellà). 1ª. Madrid: Imprenta Taravilla, 2002, p. 178. ISBN 84-95112-05-1.
# Magnussonita

La magnussonita és un mineral de la classe dels òxids. Va rebre el nom l'any 1956 per Olof Erik Gabrielson en honor al professor Nils Harald Magnusson [15 de gener de 1890 Filipstad, Suècia - 28 de setembre de 1976 Estocolm, Suècia], director del Servei Geològic de Suècia i professor de geologia al Royal Institute of Technology de Estocolm, per les seves contribucions a la geologia i la mineralogia de Långban.

## Característiques

La magnussonita és un arsenit de fórmula química Mn$_{10}$As₆O$_{18}$(OH,Cl)₂. Cristal·litza en el sistema isomètric. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la magnussonita pertany a «04.JB: Arsenits, antimonits, bismutits; amb anions addicionals, sense H₂O» juntament amb els següents minerals: fetiasita, manganarsita, armangita, nanlingita, asbecasita, stenhuggarita, trigonita, finnemanita, gebhardita, derbylita, tomichita, graeserita, hemloïta, freedita, georgiadesita i ekatita.

## Formació i jaciments

Va ser descoberta a la mina Långban, situada al municipi de Filipstad, al comtat de Värmland (Suècia). També ha estat descrita en altres indrets propers, tant al comtat de Värmland com al de Dalarna, i a la mina Sterling, a Nova Jersey (Estats Units). Aquests són els únics indrets a tot el planeta on ha estat descrita aquesta espècie mineral.

## Referències

* ↑ «Magnussonite» (en anglès). Mindat. [Consulta: 4 desembre 2021].
# Magnus Tieffenbrucker

Magnus Tieffenbrucker (III.), conegut també com Magno Dieffopruchar (* 1580 ; † 1631) és considerat un dels constructors de llaüts i violes més importants de Venècia.
Magnus, que prové de la famosa família de fabricants d'instruments Tieffenbrucker, va treballar tota la vida a Venècia i hi va dirigir un taller. Els Musées lausannois, Germanisches Nationalmuseum i Museu de la Música de Barcelona tenen llaüts Magno Tieffenbrucker supervivents. Al segle XVII es van utilitzar molts llaüts renaixentistes del taller de Tieffenbruckerque havien estat reconvertits en llaüts o tiorbes barroques a França.

## Referències

* ↑ Spring, Matthew. The lute in Britain : a history of the instrument and its music. Oxford: Oxford University Press, 2001. ISBN 0-19-816620-6.
* ↑ «Detall | Museu de la música». [Consulta: 19 juliol 2022].

## Bibliografia

* Willibald Leo Frhr v. Lütgendorff: Die Geigen und Lautenmacher vom Mittelalter bis zur Gegenwart. 4. Auflage, 1. Band. Frankfurter Verlags-Anstalt A.G., Frankfurt, 1922.
* «Tieffenbrucker, Magno». Europeana. [Consulta: 29 desembre 2012].
# Manpur

Manpur fou una pargana aïllada de l'Índia central a la subagència Bhil, després a l'agència de Bhopawar i més tard a l'agència de Malwa, amb 155 km²; estava rodejada al nord, sud i est per l'estat d'Indore i a l'oest per l'estat de Jamnia. La població era de 4.890 habitants el 1901 amb 53% hindús, 37% animistes i la resta musulmans i algunes minories (siks, jains, cristians). La població era en majoria bhil. La pargana estava governada per un kamasdar amb poders judicials equivalents a magistrat de tercera classe; els afers més importants passaven a l'agent polític de l'agència Bhil (rebatejada després Bhopawar). La capital era Manpur i la segona població era Sherpur. Manpur és actualment una ciutat i nagar panchayat al districte d'Indore a Madhya Pradesh; està situada a 22° 26′ N, 75° 40′ E﻿ / ﻿22.433°N,75.667°E﻿ / 22.433; 75.667 a uns 20 km de Mhow i 40 d'Indore amb 1.748 habitants el 1901 i 6.525 habitants al cens del 2001.

## Història

La població de Manpur hauria estat fundada per soldats del raja Man Singh de Jaipur, que s'hi van establir, ja que no volien tornar a casa per haver estat derrotats. Fusionats amb la població bhil van perdre la seva casta, però es consideren superiors als bhils no barrejats.
Originalment fou part del sarkar de Mandu a la suba de Malwa; al segle xviii va passar a mans de Sindhia. El 1844 va quedar entre les comarques assignades als Sindhia pel manteniment del contingent de Gwalior però en el tractat del novembre del 1860 fou una de les comarques que van ser retingudes pel govern britànic. Fou capital de la subagència Bhil fins al 1882.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Dannebrog (Nebraska)

Dannebrog és una població dels Estats Units a l'estat de Nebraska. Segons el cens del 2000 tenia 352 habitants.

## Demografia

Segons el cens del 2000, Dannebrog tenia 352 habitants, 136 habitatges, i 96 famílies. La densitat de població era de 377,5 habitants per km².
Dels 136 habitatges en un 27,9% hi vivien nens de menys de 18 anys, en un 53,7% hi vivien parelles casades, en un 12,5% dones solteres, i en un 29,4% no eren unitats familiars. En el 25% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,98.
Per edats la població es repartia de la següent manera: un 27% tenia menys de 18 anys, un 6,8% entre 18 i 24, un 24,7% entre 25 i 44, un 25% de 45 a 60 i un 16,5% 65 anys o més.
L'edat mediana era de 39 anys. Per cada 100 dones de 18 o més anys hi havia 91,8 homes.
La renda mediana per habitatge era de 28.125 $ i la renda mediana per família de 31.250 $. Els homes tenien una renda mediana de 21.818 $ mentre que les dones 21.875 $. La renda per capita de la població era de 12.913 $. Aproximadament el 9,7% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dannebrog». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Dannebrog». American Fact Finder. Oficina del Cens dels Estats Units, 12-01-2010.
# Dannemarie (Alt Rin)

Dannemarie (en alsacià Dàmmerkírech) és un municipi francès, situat a la regió del Gran Est, al departament de l'Alt Rin. L'any 2005 tenia 2.259 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.318 | 1.702 | 1.965 | 1.939 | 1.820 | 1.988 |

## Administració

Llista d'alcaldes :
| Període | Identitat |
| 1945 -1959 | Marcel Messerlin |
| 1959 -1983 | Raymond Mertzweiller |
| 1983 -1989 | Jean-Jacques Merius |
| 1989 -1995 | Jean Kauffmann |
| 1995-2001 | Gilbert Valentin |
| 2001-2008 | Jean-Louis Premersdoerfer |
| 2008- | Paul Mumbach |

## Personatges il·lustres

* Eugène Ricklin, nacionalista alsacià i alcalde de 1895 a 1902.
* Leo Justinus Kauffmann, (1901-1944) músic.
# Macintosh II

El Macintosh II , conegut també com a " Mac II " va ser un model d'ordinador de la sèrie Apple Macintosh que va aparèixer el 1987.
Anava equipat amb un processador Motorola 68020 amb una freqüència de rellotge de 16 MHz i una memòria d'1 MB de SIMM i podia ampliar-se fins 20 MB, i amb l'extensió FDHD fins a 68 MB. El disc dur opcional tenia una capacitat de 20 MB i estava connectat per mitjà d'una interfície SCSI. Hi havia 6 entrades NuBus per a targetes d'ampliació. A diferència del popular Macintosh Plus també es podia ampliar mitjançant el bus SCSI, al qual es podien connectar diversos dispositius externs, com ara un escàner, diversos discos durs, unitats de CD-ROM o unitats de cinta per a fer còpies de seguretat.
El Macintosh II va ser el primer Macintosh que es va fabricar de forma modular sense el monitor integrat en la carcassa. Va servir de base per a una sèrie completa d'ordinadors Macintosh II, com ara el Macintosh IIx, el Macintosh IIsi o el Macintosh IIfx.

## Vegeu també

* Macintosh 128K
* Macintosh 512K
* Macintosh Plus
* Macintosh SE
* Macintosh XL

## Referències

* ↑ «The Macintosh II celebrates its 25th anniversary», 07-06-2012. Arxivat de l'original el 2 de gener 2017. [Consulta: 28 desembre 2020].
* ↑ Bartimo, Jim «Macintosh: Success And Disappointment». InfoWorld, 25-02-1985, p. 30.
* ↑ «Mac GUI :: Macintosh II and Macintosh SE announced».

## Enllaços externs

* apple-history.com
* Mac II profile on Low End Mac
* Macintosh II technical specifications Arxivat 2008-04-10 a Wayback Machine. at apple.com
# Macintosh

«McIntosh, Macintosh o Mackintosh» té aquests significats:
* Mackintosh (roba), mena de gavardina no permeable a l'aigua, per a protegir de la pluja, fet de material plastificat o laminat amb plàstic
* McIntosh (poma), varietat de poma
* Apple Macintosh, família d'ordinadors de l'empresa Apple Inc
* Toponímia:
** McIntosh (Alabama), població dels Estats Units a l'estat d'Alabama
** McIntosh (Dakota del Sud), població dels Estats Units a l'estat de Dakota del Sud
** McIntosh (Florida), població dels Estats Units a l'estat de Florida
** McIntosh (Minnesota), població dels Estats Units a l'estat de Minnesota
** John Mackintosh Hall, centre cultural en el territori britànic d'ultramar de Gibraltar
* Biografies:
** Aeneas Mackintosh (1879 – 1916), oficial de la Marina mercant Britànica i explorador Antàrtic
** Cameron Mackintosh (1946), productor teatral britànic
** Charles Macintosh (1766 - 1843), inventor de l'impermeable
** Charles Rennie Mackintosh (1868 - 1928), arquitecte, dissenyador i aquarel·lista escocès
** Robert Mackintosh (Escòcia, 1745 - Londres, 1807), compositor escocès
** William McIntosh (Coweta, 1775-1825), cabdill creek
# Dictyosoma burgeri

Dictyosoma burgeri és una espècie de peix de la família dels estiquèids i de l'ordre dels perciformes.

## Descripció

* Fa 25 cm de llargària màxima.

## Hàbitat i distribució geogràfica

És un peix marí, demersal i de clima temperat, el qual viu al Pacífic nord-occidental: els fons rocallosos de les zones de marees a submareals des del Japó fins al mar de la Xina Oriental i el sud de la península de Corea, incloent-hi la península de Liaodong al nord de la mar Groga.

## Observacions

És inofensiu per als humans.

## Referències

* ↑ uBio (anglès)
* ↑ Temminck C. J. & Schlegel H., 1845. Pisces, Fauna Japonica Parts 7-9. 113-172. «Enllaç».
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* 1 2 3 FishBase (anglès)
* ↑ Coleman, R. M., 1999. Parental care in intertidal fishes. P. 165-180. A: M. H. Horn, K. L. Martin i M. A. Chotkowski (eds.). Intertidal fishes: life in two worlds. Academic Press, els Estats Units. 399 p.
* ↑ Mecklenburg, C. W. i B. A. Sheiko, 2004. Family Stichaeidae (Gill, 1864) - pricklebacks. Calif. Acad. Sci. Annotated Checklists of Fishes (35):36.
* ↑ Shinohara, G., Y. Sato i K. Matsuura, 2000. Coastal fishes of Ishima Island, Tokushima, Japan. Mem. Nat. Sci. Mus. Tokyo 33:175-186.
* ↑ An, Y. R. i S.H. Huh, 2002. Species composition and seasonal variation of fish assemblage in the coastal water off Gadeok-do, Korea. J. Korean Fish. Soc. 35(6):715-722.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.
* ↑ Kim, Y.-H., B. S. Jeon i Y. J. Kang, 2000. Seasonal variation in species composition of fish in Suyoung Bay, Korea. J. Korean Fish. Soc. 33(4):320-324.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ GBIF (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Arai, R. i K. Shiotsuki, 1974. Chromosomes of six species of Japanese blennioid fishes. Bull. Natn. Sci. Mus. 17(4):261-268.
* Nishikawa, S. i K. Sakamoto, 1978. A comparative study of chromosomes in Japanese fishes - V. Somatic chromosomes in Japanese blennioid fish Dictyosoma burgeri Van der Hoven. J. Shimonoseki Univ. Fish. 27(1):119-121.
* Rass, T. S., 1983. Fish. Vol. 4, Life of animals. V.E. Sokolov (ed.). Moscou: Prosveschenie. 575 p.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452.

## Enllaços externs

* BioLib (anglès)
* ION (anglès)
# Manuel Brienni

Manuel Brienni (Manuel Bryennius, Μανουὴλ Βρυέννιος) fou un escriptor romà d'Orient de música que visqué probablement durant el regnat de l'emperador Andrònic II Paleòleg (va regnar del 1282 al 1328). Visqué a Constantinoble ensenyant astronomia, matemàtiques i teoria de la música. La seva única obra que ha perdurat fins als nostres dies és Harmonika (grec: Ἁρμονικά) que recull en tres volums tot el saber musical de l'Imperi Romà d'Orient i es basa en les obres de Ptolemeu, Nicòmac i els autors neopitagòrics. Un dels estudiants d'astronomia de Bryennios fou Teodor Metoquita, el qui fou gran logoteta durant el regnat de l'emperador Andrònic II Paleòleg (1272-1328). Segons el Mathematics Genealogy Project és l'erudit amb més descendents acadèmics coneguts.

## Referències

* ↑ i Nicolaidis, 2011, p. 86.
* ↑ Freely, 2012, p. 176.

## Bibliografia

* Freely, John. Flame of Miletus: The Birth of Science in Ancient Greece (and How it Changed the World). Londres and Nova York: I.B. Tauris, 2012. ISBN 978-1-78-076051-3.
* Nicolaidis, Efthymios. Science and Eastern Orthodoxy: From the Greek Fathers to the Age of Globalization. Baltimore, MD: The Johns Hopkins University Press, 2011. ISBN 978-1-42-140298-7.
* «Mathematics Genealogy Project». American Mathematical Society..
# Deepwater

Deepwater és una població dels Estats Units a l'estat de Missouri. Segons el cens del 2000 tenia 507 habitants.

## Demografia

Segons el cens del 2000, Deepwater tenia 507 habitants, 212 habitatges, i 143 famílies. La densitat de població era de 230,3 habitants per km².
Dels 212 habitatges en un 25% hi vivien nens de menys de 18 anys, en un 49,5% hi vivien parelles casades, en un 12,7% dones solteres, i en un 32,1% no eren unitats familiars. En el 27,4% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,79.
Per edats la població es repartia de la següent manera: un 24,7% tenia menys de 18 anys, un 7,3% entre 18 i 24, un 25,2% entre 25 i 44, un 24,9% de 45 a 60 i un 17,9% 65 anys o més.
L'edat mediana era de 38 anys. Per cada 100 dones de 18 o més anys hi havia 97,9 homes.
La renda mediana per habitatge era de 24.722 $ i la renda mediana per família de 29.423 $. Els homes tenien una renda mediana de 26.000 $ mentre que les dones 13.875 $. La renda per capita de la població era d'11.721 $. Entorn del 17,1% de les famílies i el 20,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Gladys Swarthout (1904 − 1969), actriu de cinema i mezzosoprano.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deepwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Deepwater». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Deer Lodge

Deer Lodge és una població dels Estats Units a l'estat de Montana. Segons el cens del 2000 tenia 3.421 habitants.

## Demografia

Segons el cens del 2000, Deer Lodge tenia 3.421 habitants, 1.442 habitatges, i 911 famílies. La densitat de població era de 917,3 habitants per km².
Dels 1.442 habitatges en un 29,3% hi vivien nens de menys de 18 anys, en un 49,7% hi vivien parelles casades, en un 9,2% dones solteres, i en un 36,8% no eren unitats familiars. En el 32,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,3% tenia menys de 18 anys, un 6,7% entre 18 i 24, un 25,1% entre 25 i 44, un 23,6% de 45 a 60 i un 19,3% 65 anys o més.
L'edat mediana era de 41 anys. Per cada 100 dones de 18 o més anys hi havia 88,2 homes.
La renda mediana per habitatge era de 29.859 $ i la renda mediana per família de 36.108 $. Els homes tenien una renda mediana de 27.903 $ mentre que les dones 20.227 $. La renda per capita de la població era de 14.883 $. Aproximadament el 8,7% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deer Lodge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Deer Lodge». American Fact Finder. Oficina del Cens dels Estats Units, 12-01-2010.
# Dia de festa

Dia de festa (títol original en francès, Jour de fête) és una comèdia del director francès Jacques Tati estrenada el 1949. La pel·lícula narra la història d'un carter francès inepte que sovint es distreu i deixa de fer la seva feina per conversar amb els habitants locals i tafaneja la fira ambulant que arriba a la ciutat. Influenciat per l'excés de vi i per la rapidesa de l'American Postal Service, fa el possible per distribuir amb rapidesa les seves entregues amb bicicleta. S'ha doblat i subtitulat al català.
A Dia de festa, hi apareixen per primer cop diferents aspectes característics del treball de Tati en un llargmetratge. Aquesta pel·lícula és en gran part una comèdia visual amb un diàleg que sovint és tan sols un soroll de fons. Malgrat tot això, el so constitueix l'element clau de la pel·lícula, a causa de les veus creades per la imaginació de Tati i altres sons de fons que creen efectes humorístics.
La pel·lícula es va rodar originàriament en color Thomson, un procés que va desaparèixer abans que s'hi poguessin mostrar algunes còpies. La pel·lícula no va continuar endavant i Tati es va veure forçat a estrenar la versió en blanc i negre (que mostra ocasionalment llums de colors, pintades a mà per Tati) la qual es va crear per por que l'estrena en color no hi hagués quedat perfecte. La còpia en color la van publicar i modificar la filla de Tati, que es deia Sophie Tatischeff, i el cinematògraf François Ede, el 1995. Un gran tros de la pel·lícula es va rodar a la ciutat de Senta Severa i a la seva rodalia i a una gran part dels seus habitants se'ls hi va donar un paper d'extres.

## Repartiment

* Jacques Tati com François (el carter)
* Guy Decomble com Roger
* Paul Frankeur com Marcel
* Santa Relli com la dona de Roger
* Maine Vallée com Jeannette
* Delcassan com el tafaner
* Roger Rafal com el perruquer
* Robert Balpo

## Banda sonora

* Chemisettes - Jean Yatove
* Jour de fête - Jean Yatove
* Chanson des forains - Jean Yatove
* Tournée rapide - Jean Yatove
Font:

## Referències

* ↑ Títol en català a Ésadir.cat
* ↑ «Dia de festa». Goita què fan, ara!. [Consulta: 1r juliol 2023].
* ↑ Planeta Musical- Jacques Tati - Bandas sonoras

## Enllaços externs

* DVDBeaver comparison between black&white and colour DVD versions of the film Arxivat 2006-10-19 a Wayback Machine.
# Deichtorhallen

Els Deichtorhallen a Hamburg, Alemanya, són un dels centres d'art més importants d'Europa per a l'art i la fotografia contemporània.
Els dos edificis històrics que daten 1911-1913 són edificis icònics, amb les seves estructures obertes d'acer i vidre. Des de 2011, els dos edificis de la interfície de Kunstmeile i Hafencity de Hamburg s'han complementat amb un satèl·lit al Sammlung Falckenberg.

## Referències

* ↑ «Leica: la càmera que va revolucionar la fotografia fa 100 anys». Ara, 10-11-2014.
* ↑ Roszak, Theodore. The Making of a Counter Culture: Reflections on the Technocratic Society and Its Youthful Opposition (en anglès). University of California Press, 1995. ISBN 978-0-52020122-4.